
מכרז מס' 45/12.2024 : אספקת שירותי מומחים בתחומים שונים בנושאי פעילות שפ"י (שירות פסיכולוגי ייעוצי)

הבהרה 1
1. להלן התשובות לשאלות 
	מס"ד
	מס' הסעיף אליו מתייחסת השאלה
	עמוד
	שאלת  המציע
	תשובה

	1. 
	1.1
	2
	המכרז פורסם לפני פחות משבועיים! לא ניתן בימי עבודה ספורים ללמוד את המכרז על ידי כל הגורמים הנדרשים (לרבות חיצוניים) ולהעלות את כל השאלות הנדרשות. בפרט כאשר מדובר במכרז מורכב ורב היקף, ובתקופת מלחמה בה עובדים מצויים במילואים ואחרים נאלצים להחסיר ימי עבודה בשל צרכי הבית. השאלות שמועברות כעת הן המעט שהצלחנו לגבש עד עתה, אך לא ניתן היה לקבל עד כה, בפרק זמן כל כך קצר, את מלוא ההתייחסויות מגורמים שלא היו זמינים. אנו מבקשים בכל לשון של בקשה לאפשר סבב נוסף של שאלות, לאחר שניתן יהיה ללמוד את המכרז כראוי.
	הבקשה נדחית.

	2. 
	1.1
	2
	צוין שהמשרד ישיב על השאלות עד שבוע לפני המועד האחרון להגשת הצעות. מדובר בפרק זמן לא מספק, שכן ההיערכות להגשה מושפעת מאד, כמובן, מהתשובות לשאלות. מבוקש לתת פרק זמן ארוך יותר ממתן ההבהרות ועד למועד ההגשה (נבקש לפחות 3 שבועות).
	הבקשה נדחית.
על המציעים לעקוב אחר המועדים המתפרסמים על ידי המשרד באתר מנהל הרכש.

	3. 
	4.11
	27
	בסעיף נדרש לפתח ולהפעיל מערכת ממוחשבת, הן לניהול הפרויקט והן מערכת מידע לניהול פניות, כולל דרישות אבטחת מידע. בנוסף, נדרש בסעיף פיתוח ממשקים למערכת המשרד.
מדובר בעלויות פיתוח, הקמה והפעלה גבוהות מאד - האם המשרד משתתף בעלויות אלו (ואם כן - באיזה אופן?), או שיש לגלם את כל העלויות הללו במסגרת ההצעה (דבר שייקר אותה)?
	פרט לתשלום הקבוע ברכיבי הצעת מחיר, לא תשולם כל תמורה נוספת לקבלן.

	4. 
	7
	40
	נבקש להחריג את הפיצויים המוסכמים המפורטים בסעיף זה, על סעיפיו הקטנים, ביחס למקרים בהם ההפרה בגינה יוטל הפיצוי המוסכם נגרמה עקב מעשה ו/או מחדל של המשרד ו/או מי מטעמו ו/או צד ג' כלשהו או עקב מעשה שאינו בשליטת הספק.
	אין שינוי בדרישות המכרז.

	5. 
	7
	40
	מבוקש לקבוע כי בכל מקרה סך הפיצויים המוסכמים במכרז זה לא יעלה על סכום מצטבר של 5% מסך התמורה אשר תשולם לזוכה במסגרתו.
	אין שינוי בדרישות המכרז.

	6. 
	12 + 12 (חוזה)
	44 + 75
	על מנת למנוע מצב בו הסיכון של הספק במכרז זה עולה על הסיכוי מבחינתו, נבקש להגביל את תקרת אחריות הספק ל:
(1) נזקים ישירים בלבד.
(2) באופן בו אחריותו לא תעלה על סך התמורה ששולמה לו בפועל מכח מכרז זה ב- 12 החודשים אשר קדמו למועד היווצרות עילת התביעה. 
	הבקשה נדחית.

	7. 
	12.6 + 12.7 (חוזה)
	45 + 75
	נבקש להבהיר כי השיפוי יעשו על פי פס"ד שלא עוכב ביצועו ובכפוף לכך ש: (1) מסמכי התביעה או הדרישה יועברו לספק מיד עם קבלתם אצל המשרד; (2) תינתן לספק אפשרות לנהל את קו ההגנה של עצמו (בין היתר על ידי מינוי יועץ משפטי מטעמו); (3) לא ייחתם על ידי המשרד כל הסכם פשרה עם התובע, ללא הסכמת הספק בכתב ומראש.
	הבקשה נדחית.

	8. 
	14.1.1
	47
	לאור המחסור באנשי מקצוע, ובפרט המצב הביטחוני, יכול להתעורר קושי בגיוס מומחים בתעריפים המוצעים. מה המנגנון במקרה שנדרש לגייס מומחים בעלות גבוהה יותר מהתעריפים שנקבעו? האם אנו נצטרך לספוג את הפרשי העלות מכיסנו במקרה כזה (מה שיחייב אותנו לתמחר זאת במסגרת ההצעה), או שינתן פיצוי כלשהו במקרה כזה?
	על המציעים לקחת בחשבון בתמחור הצעת המחיר את כל הנדרש על מנת שיוכלו לתת את השירות בהתאם לדרישות המכרז.
ראו גם מענה לשאלה 3 לעיל.

	9. 
	15.1
	48
	כספק המספק כיום את השירותים, אנו נדרשים לעיתים לממן עלויות בגובה מיליוני שקלים לאורך מספר חודשים עד שהתשלום מגיע (לרבות שכר של מאות מומחים). מדובר בעלויות מימון כבדות, בוודאי במצב המשק שבגללו הריבית נותרת גבוהה. האם קיימת אפשרות לקבלת מקדמה או מנגנון פיצוי אחר במקרים אלו?
	הבקשה נדחית.
ראו מענה לשאלה 8 לעיל.

	10. 
	15.6
	48
	מבוקש לשקול מחדש את אופן השוואת הצעות המחיר כך שההשוואה תתבצע ללא מע"מ, וזאת כדי ליצור בסיס השוואה הוגן בין כלל המציעים.
אנו מבקשים להזכיר שהמע"מ חוזר למדינה, ושהאינטרס הכלכלי הוא להוזיל את כספי הציבור שיוצאים מן המדינה (משולמים למציעים), כך שהשוואה המנטרלת מע"מ היא נכונה יותר. כמו כן, היא פשוטה הרבה יותר לאור המורכבות בסיווג מלכ"ר כחייב במע"מ, כמופיע בשאלה הבאה.
	הבקשה נדחית.

	11. 
	15.7-15.8,
25.1.4 ג',
חוברת הצעה, נספח א פריט 5
	48
60
18
	המנגנון המופיע כעת במכרז אינו תואם את הדין, כפי שנקבע באופן מחייב בפסיקת בית המשפט העליון (עע"מ 6466/19), כמצוטט להלן: "אנו סבורים כי הדרך שהתווה בית המשפט המחוזי אמורה להיות דרך המלך, וככלל, על מלכ"ר שמגיש הצעה להצטייד מראש באישור מרשויות המס. עם זאת, וכחריג, ועדת המכרזים תהא רשאית להמיר דרישה זו בהמצאת אישור של עורך דין או רואה חשבון חיצוני בעל התמחות בנדון, במקרים שבהם יצרף המציע להצעתו פנייה לרשות המיסים שנעשתה מבעוד מועד ולא יאוחר מ- 45 יום מן המועד האחרון להגשת ההצעות במכרז". כמו כן נכתב בסיכום פסה"ד: "יש טעם בקביעה שנודעת עדיפות להגשת אישור מרשות המיסים... ".
כלומר – בית המשפט העליון (שפסיקתו מחייבת) קבע ש"דרך המלך" היא דרישת אישור מרשות המיסים מראש, וככלל לא אמורים להסתפק באישור עו"ד/רו"ח.
כידוע, גם עמותות חייבות במע"מ לגבי פעילויות שהן בעלות אופי עסקי. כפי שנראה מייד - כשעמותות ניגשות למכרזים הפעילות נשוא המכרז תחשב כמעט בוודאות כחייבת במע"מ, ומכאן החשיבות הגדולה של בדיקה מראש. בית המשפט העליון התייחס לנושא כשכתב בפסק הדין הנ"ל: "יש להפנות בהקשר זה לנקודת המוצא של הדיון, ולפיה גם על פי טענות המשיבים עצמם [הכוונה למדינה], התמודדות מלכ"ר במכרז כפטור ממע"מ כשלעצמה אינה סבירה, נוכח יישום מבחני עמותת בשערייך ירושלים וחוזר רשות המיסים בעניין" וכן נכתב בפסק הדין "ניתן לראות בחוזר כגילוי דעת של רשות המיסים כי קיימים סיכויים לא מבוטלים שיראו במלכ"ר המתחרה במכרז כ"עוסק" מה שמקטין בפועל את האפשרות לפער בין הצעות המלכ"רים והחברות ולפגיעה בשוויון".
כפי שצוטט לעיל, עולה באופן ברור שעמותות שמשתתפות במכרזים כמעט תמיד יהיו חייבות במע"מ ביחס לאותם מכרזים, ועל כן הסתפקות באישור רו"ח בלבד במועד ההגשה הינה בעייתית בלשון המעטה. בית המשפט העליון כתב גם בעניין הזה בפסק הדין: "יש טעם בשיקולים שהציג בית משפט קמא, בין אם בשל חשש שהסתפקות בתצהיר כאמור תוליד פתח לתכסיסנות ובין אם בשל חשש לטעות בתום לב בסיווג המציע".
המשמעות היא שמתן אפשרות למלכ"ר לגשת כאילו הוא פטור ממע"מ, ואז קבלת החלטת רשות המיסים בדיעבד על חבות במע"מ – תחייב לפי תנאי המכרז דרישה מהמלכ"ר לשאת בחיוב המע"מ (מבלי לייקר את הצעתו כמובן) וזה כמובן לא ריאלי, ויביא להפסקת ההתקשרות עמו ולהכשלת המכרז.
על כן, נכון לעמוד על קבלת החלטה של רשות המיסים מראש, טרם ההגשה (או, כפי שנתבקש לעיל, "לנטרל" את נושא המע"מ מלכתחילה, באמצעות השוואת ההצעות לפני מע"מ, וכך שאלת המע"מ תוכל להידון אחרי זכיה, ורק לגבי המלכ"ר שיזכה במכרז, ככל שיזכה מלכ"ר).
אם אתם בכל זאת משאירים את החלופה של אישור רו"ח, יש לכל הפחות להתאים את תנאי המכרז לכללים המחייבים, והם צירוף להצעה של: א. עותק הפנייה לרשות המיסים, ובה בקשה לסיווג הפעילות (כחייבת במע"מ או לא) שנעשתה 45 יום לפחות לפני מועד ההגשה, ב. (בהנחה שטרם נתקבלה החלטתה של רשות המיסים, ולבינתיים -) אישור עו"ד/רו"ח חיצוני ובעל התמחות בנושא (כלומר מומחה לנושא סיווג מלכ"רים כעוסקים או לא), אשר מתייחס לשאלת חבות המלכ"ר במע"מ לעניין ההתקשרות הספציפית ובהתאם למבחנים בנושא. כל זאת, על פי הלכת בית המשפט העליון כפי שצוטט לעיל.
	הבקשה נדחית.

	12. 
	15.10
	48
	הצעת מחיר- במקרים של נסיעות ארוכות (כגון לאילת) הכרוכות בעלויות לינה ואש"ל - האם ישנה השתתפות נוספת מעבר לתקורה? בהיקפים שבהם מדובר – אלה עלויות משמעותיות ביותר. נבקש הבהרה לגבי מנגנון הפיצוי במקרים אלו.
	אין השתתפות במקרים כאמור.
ראו גם מענה לשאלה 8 לעיל.

	13. 
	23
	56
	מבוקש כי בטרם יפעיל המשרד את זכותו כמפורט בסעיף זה, תינתן לקבלן הזדמנות לתקן את ההפרה.  
	הבקשה נדחית.

	14. 
	17.4
	82
	נבקש להבהיר כי חילוט הערבות יבוצע בכפוף למתן הודעה בכתב לספק של 14 יום מראש ומתן הזדמנות להשמיע טענותיו.
	הבקשה מתקבלת בחלקה. תבוצע הודעה לקבלן של 7 ימים מראש ומתן הזדמנות להשמיע טענותיו.

	15. 
	13 א'
	76
	מבוקש כי לאחר המילים "מדינת ישראל – משרד החינוך" ייכתב "בכפוף להרחבי השיפוי שלהלן".
	הבקשה נדחית

	16. 
	1 א'
	76
	מבוקש כי המילה: "החוקית" תמחק ובמקומה ייכתב "על פי דין". 

	הבקשה נדחית

	17. 
	1 ד'
	76
	מבוקש כי לאחר המילה: "החינוך" ייכתב: "בגין מעשי ו/או מחדלי המבוטח".
	הבקשה נדחית

	18. 
	2 א'
	76
	מבוקש כי המילה: "החוקית" ובמקומה ייכתב "על פי דין". 
מבוקש כי לאחר המילה: "נזקי גרר" ייכתב: "שהינו תוצאה ישירה שלהם".

	הבקשה למחוק את המילה "חוקית" ובמקומה ייכתב "על פי דין" נדחית. 
הבקשה כי לאחר המילה "נזקי גרר" ייכתב "שהינו תוצאה ישירה שלהם" נדחית. 

	19. 
	2 ה'
	76
	מבוקש כי כי בסיפא יתווספו המילים: " למעט רכוש עליו פועלים במישרין".


	הבקשה נדחית 

	20. 
	3 א'
	76
	מבוקש כי לאחר המילה: "אחריותו" ייכתב: "על פי דין".
מבוקש כי עורך המכרז יקבל אחריות מקצועית משולבת חבות המוצר.
	הבקשה כי לאחר המילה "אחריותו" ייכתב על פי נדחית.  

	21. 
	3 ב'
	76
	מבוקש כי המילים: "בקשר ...החינוך" תמחקנה. הפוליסה לא מופקת באופן ספציפי לפרויקט.
	הבקשה נדחית. 

	22. 
	4
	77
	מבוקש כי אחרי המילים: "קבלני משנה" ייכתב: "אשר מתקשרים עם צד ב' בקשר להסכם זה".
מבוקש כי המילה: "מתאימים" תמחקנה ובמקומה ייכתב: "הולמים".
מבוקש כי המילה: "החבויות" תמחקנה ובמקומן ייכתב: "הרכוש".
מבוקש כי המילים: "כמקובל באותו סוג הביטוח" תמחקנה ובמקומן ייכתב: "בגין מעשי או מחדלי המבוטח".
מבוקש כי המילים: "כל הביטוחים (רכוש וחבויות)" תמחקנה ובמקומן ייכתב: "ביטוחי הרכוש".
	הבקשה כי אחרי המילים קבלני משנה" ייכתב: "אשר מתקשרים עם צד ב' בקשר להסכם זה", נדחית. 
הבקשה כי המילה: "מתאימים" תמחקנה ובמקומה ייכתב: "הולמים", נדחית. 
הבקשה כי המילים "כמקובל באותו סוג הביטוח" תמחקנה ובמקומן ייכתב: "בגין מעשי או מחדלי המבוטח", נדחית. 
הבקשה כי המילים: "כל הביטוחים (רכוש וחבויות)" תמחקנה ובמקומן ייכתב: "ביטוחי הרכוש", נדחית. 

	23. 
	5.1
	77
	מבוקש כי לאחר המילה: "נוספים" יתווספו המילים: "בגין מעשי או מחדלי המבוטח".
	הבקשה נדחית.

	24. 
	5.8
	77
	מבוקש כי בסיפא יתווספו המילים הבאות: "אולם אין בביטול כאמור כדי לגרוע מחובות המבוטח וזכויות המבטח על פי דין".
	אין שינוי בדרישות הביטוח. אולם, מובהר כי ביטול הסייגים בפוליסה תוך ציון המלל שהתבקש מקובל ולא יהווה הפרה של ההסכם

	25. 
	13 ב'
	78
	מבוקש כי המילים: "וכל עוד אחריותו קיימת" תמחקנה ובמקומן ייכתב: "ובאשר לביטוחים שהם על בסיס מועד התביעה – למשך שלוש שנים נוספות מתום ההתקשרות" כמקובל.
	הבקשה נדחית

	26. 
	13 ג'
	78
	מבוקש כי המילים: "לכל המאוחר שבעה ימים" תמחקנה.

	הבקשה נדחית 

	27. 
	13 ד'
	78
	מבוקש כי המילים: "לצמצם ו/או" תמחקנה.
	הבקשה נדחית 

	28. 
	ה'
	78
	מבוקש כי הסעיף ימחק.
יומצא אישור קיום ביטוחים כמקובל.
מבוקש כי המילים: "מיד עם קבלת דרישה" תמחקנה ובמקומן ייכתב: "תוך זמן סביר מקבלת הדרישה". 
מבוקש  כי לאחר המילים: "הביטוח שלעיל" ייכתב: "בכפוף להוראות הפיקוח על הביטוח בנוגע לאישורי ביטוח אחידים".
	הבקשה למחיקת הסעיף נדחית. 
באשר להמצאת אישור קיום ביטוחים נשיב כי דרישות הביטוח מפורטות במלואן מראש בנספח הביטוח שבמכרז. על המציעים ובאפשרותם לבחון דרישות אלו מראש ואת עמידתם בהם, אישור נדרש להיות מופק על ידי המבטח של הזוכה בהתאם לפוליסות שהותאמו לפי סעיפי הביטוח והוראות הרגולציה. לבקשת מציע שיזכה, תועבר לו דוגמא של אישור ביטוח  על מנת שהמציע יוכל לוודא כי האסמכתא שמוצגת על ידו לעורך המכרז בגין הביטוחים שערך והותאמו לפי הנדרש במכרז  כוללת את כל המידע הניתן להציג במסגרתה, הכל בהתאם לאפשרי לעניין הצגת אסמכתאות בנושא ביטוח לפי הוראות רשות שוק ההון,  ביטוח וחיסכון. 
הבקשה כי המילים :"מיד עם קבלת הדרישה" תמחקנה ובמקומן ייכתב: "תוך זמן סביר מקבלת הדרישה", נדחית. 

	29. 
	ז'
	78
	מבוקש כי ימחק.

	הבקשה נדחית 

	30. 
	13 ח'
	78
	מבוקש כי בסיפא יתווספו המילים: "אולם, אי המצאת אישור הביטוח במועד לא תהווה הפרה יסודית אלא אם חלפו 14 ימים מדרישת משרד החינוך – מדינת ישראל ובלבד שנשמר הרצף הביטוחי על פי הסכם זה".
	מקובל כי תבוא ההבהרה: "על אף האמור אי העברת אישור ביטוח בגין חידוש תוך 3 ימים ממועד החידוש לא תהווה הפרה יסודית, ובלבד שהביטוחים חודשו תוך שמירה על הרצף הביטוחי ובהתאם לתנאים נשוא הסכם זה". 

	31. 
	חוברת הצעה, טבלת השוואת הצעות
	-
	1. לפי טבלת השוואת ההצעות, ניתן ניקוד לפי היקף המחזור הכספי של המציע במצטבר לשלוש השנים 2021-2023, אבל לא ברור היכן בטופס ההצעה ממלאים נתון זה (לצורך קבלת הניקוד).
2. כמו כן, הניקוד הנוכחי לא מבחין בין המציעים וקובע רק שתי "מדרגות" נמוכות: המינימום (תנאי סף) הוא 15 מיליון ש"ח בשנה, כך שרף אחד הוא עד 20 מיליון ש"ח לשנה – 5 מיליון בלבד מעל המינימום (ציון 85) ומעל 20 מליון ש"ח לשנה כבר מקבלים ניקוד מלא (ציון 100). יותר הגיוני לייצר פער בניקוד שנותן העדפה ממשית למי שיש לו מחזור משמעותי יותר. 
	1. ראו נוסח עדכני של נספח ב' לחוברת ההצעה.
2. הבקשה נדחית.


	32. 
	כללי
	כללי
	סבב שאלות הבהרה - לאור מורכבות המכרז נודה לקביעת סבב שאלות נוסף.
	ראו מענה לשאלה 1 לעיל.

	33. 
	כללי
	כללי
	דחית מועד הגשה - לאור מורכבות המכרז נודה לדחיית המועד האחרון להגשת ההצעות למועד סביר לאחר פרסום תשובות ההבהרה.
	ראו מענה לשאלה 2 לעיל.

	34. 
	כללי
	כללי
	גבייה - נא אשרו כי הקבלן אינו רשאי לגבות סכומי כסף מהספקים כדוגמת: דמי תשלום על מסמכים , דמי כניסה, דמי שימוש במערכת וכד'
	נכון.

	35. 
	כללי
	כללי
	מוקד טלפוני - נודה לקבלת כמות פניות טלפוניות שהתקבלו מאת הספקים במאגר לקבלן-  עבור הפרויקט בשלוש השנים האחרונות.
	אין בידי המשרד את המידע המבוקש.

	36. 
	2.2.5
	4
	תנאי סף-  נא אישורכם כי שירות הניתן למספר רשויות מקומיות ו/או עיריות בתחום אחד -  אינו עונה להגדרת "פרויקט" בהתאם לדרישות המכרז
קרי פרויקט עבור לקוח קצה- ח.פ בודד
	אין שינוי במסמכי המכרז.
ראו סעיף א' לתנאי הסף 2.2.5 למכרז, הקבוע כי כל פרויקט בוצע עבור לקוח אחד שהינו גורם חיצוני למציע.

	37. 
	2.2.5
	4
	תנאי סף ואיכות- נודה להבהרה האם פרויקט שבוצע במסגרת מכרז שהסתיים והמכרז התחדש (זכיה חדשה) לתקופה נוספת יספר פעמיים, קרי אותו פרויקט בתקופות שונות?
	וועדת המכרזים תכיר במקרה זה בשירות, כשני פרויקטים נפרדים.
עם זאת, אין באמור משום התחייבות להחלטה מסויימת, וועדת המכרזים תקבל החלטה רק כאשר מלוא ההצעה תונח לפניה.

	38. 
	7.6
	5
	מחזור כספי - נודה להבהרת עורך המכרז כיצד על המציע להוכיח כי הינו בעל מחזור כספי מינימלי של 15,000,000 ש"ח לשנה, לא כולל מע"מ, בכל אחת מ- 3 השנים (2023-2021)
	ראו מענה לשאלה 31 לעיל.
במסגרת נספח ב' על רואה החשבון לציין כי המציע עומד בתנאי הסף.
לנספח ב' התווסף סעיף במסגרתו יציין רואה החשבון את ההיקף הכספי המצטבר לשנים 2021-2023 לצורך ניקוד איכות ההצעה..

	39. 
	4.6
	6
	כוח אדם - נודה להבהרת עורך המכרז מהי תקינת כוח האדם בפרויקט כיום.
	תקינת כח האדם כיום הינה כ – 6,000 מומחים.
מודגש כי אין באמור משום התחייבות עתידית להיקף שירות נדרש.

	40. 
	שורה 10
	18
	לא מובנת הדרישה בסעיף זה, נודה להבהרת עורך המכרז איזו אסמכתא, נדרש המציע להגיש .
	ראו נוסח מעודכן של חוברת ההצעה.

	41. 
	4.8.1.1 א
	23
	מערכת מידע- נודה להבהרת עורך המכרז האם כל הפניות יפתחו באמצעות מערכת המידע האינטרנטית.
	באמצעות מערכת מקוונת

	42. 
	4.9.4
	24
	נודה להבהרת עורך המכרז מה המשמעות של המספר 2 בטבלה תחת הכותרת "קבלן".
	בהתאם לסעיף, הכוונה היא לאחריות הביצוע לפי שלבים . 2 הכוונה שזהו השלב השני לדוגמא סעף ז' – 1 שפ"י מנחה מי המומחים לגריעה. 2 -הקבלן מבצע את הגריעה

	43. 
	4.9.4
	26
	נודה להבהרת עורך המכרז האם הקבלן הנוכחי המפעיל את הפרויקט כיום מחויב גם הוא בתקופת צינון של 12 חודשים בתום כל פרויקט.
	אין למבוקש משמעות לצורך הגשת ההצעה.
על הקבלן לעמוד בדרישות מכרז זה.

	44. 
	4.11
	27
	מערכת מידע- נא פרטו מהי דרישות התממשקות המערכת.
	ראו מענה לשאלה 82 להלן.

	45. 
	4.11
	27
	נודה להבהרת עורך המכרז לכמה משתמשים נדרשת גישה למערכת האינטרנטית שאליה ניגש המשרד להפיק דוחות.

	כ 10 אנשים ממטה האגף

	46. 
	4.11.10
	28
	נודה להבהרת עורך המכרז האם ניתן להציג את הדיווחים במערכת האינטרנטית במסגרת תהליך אישור התשלומים.
	גם, ייתכן שיש דוחו"ת שאינם קשורים לתשלומים דווקא.

	47. 
	4.11.11
	29
	לצורך תכנון מבנה מערכת השיבוץ של ניהול הפעילויות, נבקש לקבל הסבר על מבנה התוכנית השנתית+ קובץ אקסל לדוגמא, זאת על מנת להציג מערכת מעודכנת תוך 2 ימי עבודה.

	תכנון הדוחו"ת יעשה בשיתוף האגף והקבלן לאחר הזכיה במכרז.

	48. 
	4.11.12
	29
	נודה להבהרת עורך המכרז האם המומחים ידווחו שעות עבודה או משימות ברזולוציה שנקבעה בתוכניות העבודה,
זאת בכדי שהמערכת תוכל לנהל תוכנית עבודה למול ביצוע בפועל והמשרד יוכל לראות את התקדמות התוכנית במערכת.
	ישנם דיווחים עפ"י שעות עבודה וישנם דיווחים עפ"י משימות.

	49. 
	4.11.12
	29
	נודה להבהרת עורך המכרז האם הכוונה ליישום שיציג את כל הפעילויות שהסתיימו ואושרו לתשלום. לצורך האישור יוצגו דיווחי המומחים, פירוט עלויות נסיעה, תעריפים, כמות שעות. יוצגו אסמכתאות של האגף שאושרו הדיווחים של הפעילויות.
במקביל למול הפעילויות ניתן להציג אישור תשלומים אשר מבוצעים למול המומחים ומרכזים את כל השירותים והפעילויות שהמומחה ביצע.
	האגף דורש לקבל דיווחים מפורטים ברמות שונות. כדוגמת מה שנשאל, פירוט מדויק של ביצוע ודיווח ועוד.

	50. 
	6.12
	37
	נודה להבהרת עורך המכרז לאיזה הסכם קיבוצי מפנה הסעיף.

כמו כן, נודה להבהרת עורך המכרז מהי אוכלוסיית העובדים הכפופים להסכם הקיבוצי ע"פ המכרז הנדון.
	הסעיף מפנה להסכם קיבוצי החל על העובד, ככל שחל.

	51. 
	8
	41
	בהתאם לסעיף חפיפה, הספק אמור לעבור חפיפה בכניסה לפעילות, נודה להבהרת עורך המכרז האם הקבלן הנוכחי מעביר לנו תוכנה שפועלת כעת בפרויקט.
נודה להבהרת עורך המכרז מה כוללת התוכנה שעתיד להעביר הספק הנוכחי.
	ראו מענה לשאלה 82 להלן.

	52. 
	8
	41
	נודה להבהרת עורך המכרז מהו מועד הפעלת המערכת. 
	ממועד תחילת מתן השירותים בהתאם למכרז.

	53. 
	8

	41
	נודה לפירוט הליכי קליטת הספק.

מה נדרש הקבלן לבצע בעת קליטת ספק חדש.
	השאלה לא ברורה.

	54. 
	/
	43
	נודה להבהרת עורך המכרז האם המערכת שתפותח תישאר ברשות המשרד בתום ההתקשרות עם הספק הזוכה.
	כן. ראו מענה לשאלה 82 להלן.

	55. 
	9.13
	43
	נודה להבהרת עורך המכרז מי יישא בתשלום הרישוי והשימוש במקרים של מערכת במודל SAAS (9.13).
	ראו מענה לשאלה 82 להלן.
בכל מקרה המשרד לא ישא בכל תשלום מעבר לתמורה בהצעת המחיר.

	56. 
	9
	43
	נודה להבהרת עורך המכרז מי יישא בזכויות הקניין על מערכת שקוד המקור שלה של יצרן תוכנה צד שלישי.
	ראו מענה לשאלה 82 להלן.
בכל מקרה המשרד לא ישא בכל תשלום מעבר לתמורה בהצעת המחיר.

	57. 
	9
	43
	נודה להבהרת עורך המכרז האם במידה ויעשה שימוש במערכת מידע שהרישוי הינו במודל SAAS כדוגמת MS Dynamics האם המשרד ישלם בעצמו את הרישוי לכשיגיע מועד סיום והעברת המערכת לספק המחליף.
	ראו מענה לשאלה 82 להלן.
בכל מקרה המשרד לא ישא בכל תשלום מעבר לתמורה בהצעת המחיר ועל המציעים לתמחר כל עלות הכורכה במתן השירות בכללותו.

	58. 
	14
	47


	נא הבהירו כי המחיר השעתי הנקוב לספק במאגר - אינו נתון למשא ומתן וכי הספק הזוכה אינו רשאי לשלם פחות מהסכום הנקוב ו/או לקבוע תגמול נוסף מהמכרז מערוץ זה.
	נכון. ראו גם הוראות סעיף 6.12.


	59. 
	14
	47
	עובד שכיר- נודה להבהרת עורך המכרז האם התעריף הנקוב במכרז שישולם למציע הזוכה בגין עובד שכיר, הוא ברוטו לשעת עבודה? או לחילופין תעריף לשעה הכולל עלויות מעביד (שכוללת גם הפרשות סוציאליות, פיצויים, הבראה נסיעות, מתנות וכדומה)? 
זאת לאור העובדה שמצוין בעלות לפני מע"מ וכי קיימת שונות בין תשלום בחשבונית כספק לבין העסקה כשכיר.
	אין שונות בין אופי ההעסקה של נותן השירות על ידי הקבלן.
הסכום הקבוע ישולם באחידות.
בהצעת המחיר נדרש המציע לציין אחוז תוספת על תעריפים אלה.
בהתאם להוראות סעיף 15.10 למכרז אחוז התוספת יכלול את כל הוצאות הקבלן, לרבות נסיעות, עלויות סוציאליות, תקורה ורווח, ולא תשולם לקבלן כל תוספת תמורה מעבר לסכום זה.

	60. 
	14
	47
	האם הספק המציע מחויב לשלם למומחים בדיוק את התעריף הנקוב במכרז?
	ראו מענה לשאלה 58 לעיל.

	61. 
	14
	47
	קרן השתלמות - נודה להבהרת עורך המכרז האם ישנה חובה לתת קרן השתלמות לעובדים שכירים שיועסקו ע"י המציע הזוכה?
	הקבלן נדרש לשלם לנותני השירות את כל הזכויות על פי חוק. ככל שהוא מעוניין לשאת בתשלומים נוספים מעבר לנדרש בחוק, הוא רשאי לעשות כן.
בכל מקרה, לא יהיה שינוי בתמורה המשולמת על ידי המשרד לקבלן.
על המציעים לקחת בחשבון כי עליהם להציע הצעת מחיר אשר תאפשר להם לתת את השירות לכל אורך תקופת ההתקשרות, ואם הקבלן לא יעמוד בדרישות מתן השירות, יוכל המשרד להטיל עליו פיצויים מוסכמים, בנוסף ליתר הזכויות העומדות למשרד על פי דין.

	62. 
	14
	47
	תעריף שכר- נודה להבהרת עורך המכרז האם קבלן יכול להחליט על תעריף השכר שישולם לעובדיו השכירים/עצמאים/מומחים או שנקבלן מחויב לשלם להם את כל התמורה המשולמת לו בגין שעת עבודה?
	ראו מענה לשאלה 58 לעיל.

	63. 
	14.4.1
	47
	מומחה במעמד שכיר- יקבל תלוש שכר על בסיס חודשי - מבוקש להבהיר כי הספק רשאי לקבוע כי העובד יהיה עובד שעתי או עובד חודשי ויופק לו תלוש שכר בהתאם.
	ראו מענה לשאלה 58 ו-59 לעיל.
אופי ההעסקה הינו בשיקול דעת המציעים.

	64. 
	14.1
	47
	נסיעות - מבוקש לשלם לספק תוספת בגין נסיעות חריגות של מומחים במקרה של נסיעה מעל 20 ק"מ.

או כל פתרון אחר שכן לבטח אין ציפייה כי הספק יממן למומחים נסיעות חריגות על חשבונו
להבנתנו מדובר בסוגיה מהותית בפעילות היום
	הבקשה נדחית.

	65. 
	14.4.1
	47
	מבוקש להבהיר כי הספק יחליט איזה עובדים/מומחים יתנו את השירותים, תוך התאמה של המומחיות הנדרשת וקרבה של אזור מגורים של המומחה/העובד. אחרת- מבוקש כי המשרד ישתתף בהוצאות הנסיעה.
	לאגף שפ"י שיקולים מקצועיים ביחס לאיוש תפקידים נדרשים והצרכים המקצועיים הינם הקריטריון המרכזי לבחירת  המומחה. ללא שיקול מרחק הנסיעה.

	66. 
	14.9.1
	48
	הצמדה- מבוקש לעדכן כי ההצמדה תבוצע כל רבעון ולא כל שנה.
	ההצמדה תבוצע במועד ביצוע השינוי.
ראו נוסח המכרז העדכני.

	67. 
	1
	64
	נודה להבהרת עורך המכרז מהם תנאי התשלום (שוטף+____) אשר לפיהם ישלם המשרד לספק.
עוד יובהר באילו מקרים אם בכלל המשרד רשאי לעכב תשלום לספק שכן הנ"ל יוביל להוצאות מימון בלתי סבירות
	ראו נספח מס' 1 למכרז.

	68. 
	1
	64
	נודה לעדכון תנאי התשלום כך שהספק יקבל מראש מקדמה מהמשרד לחודש העוקב בכדי להימנע מהוצאות מימון של הפעילות, כפי שמקובל בהתקשרויות דומות
	הבקשה נדחית.

	69. 
	1
	64
	מועד תשלום - מועד התשלום לספק הזוכה בגין תעריף שעות עבודה של מומחים- האם לגבי התשלומים למומחים (שהינם שכירים או עצמאים), המשרד ישלם למציע הזוכה גב אל גב באותו מועד תשלום אשר ישלם הספק לעובד/למומחה עצמאי מטעמו  (עד ה 9 לחודש העוקב למתן השירות). יצויין כי במידה והתשובה שלילית, כלומר אין חפיפה בין מועדי התשלום של הספק ומועדי התשלום של המשרד לספק, הנ"ל יוביל להוצאות מימון לספק המציע , אשר יועמסו על התמחור במכרז.
	ראו מענה לשאלה 67 לעיל.
התשלום יבוצע באופן שמדי חודש יעביר הקבלן דו"ח וחשבונית לצורך תשלום והמשרד ישלם לקבלן בהתאם להנחיות נספח 1 למכרז.
התשלום יורכב מהתעריף עבור אותו המומחה שנתן שירות, הקבוע במכרז, ובתוספת אחוז התוספת שהציע הקבלן בהצעתו במכרז.

	70. 
	6.16 
	38
	נבקש לחדד את המשמעות  של המונח " פרויקט שאינו במסגרת הארגונית של המציע" 
האם אפשרי להגיש מנהל פרויקט בעל ניסיון במסגרת תפקידו כמנכ"ל ו/או מנהל בכיר כשכיר בארגון וליתן ממליצים חיצוניים שאינם במסגרת הארגונית של המציע כדוגמת שירות בגוף ציבורי? האם פרויקט זה יחשב כעמידה בתנאי  6.16? 
	נדרש כי הניסיון המוצג יהיה כזה הניתן חיצונית למציע.
אם המנהל המוצג שכיר אצל המציע, יש להראות פרויקטים שביצע עבור לקוח חיצוני במסגרת עבודתו.
ראו נוסח עדכני של הסעיף.
בהתאם לנוסח, יש להראות ניסיון בהפעלת לפחות פרויקט אחד שבוצע עבור גורם חיצוני שאינו במסגרת האירגונית של הגוף בו המנהל הועסק בעת מתן השירותים.

	71. 
	6.16
	38
	האם אפשרי להגיש מנהל פרויקט בעל ניסיון במסגרת תפקידו כמנכ"ל ו/או מנהל בכיר ברשות מקומית ולרשום בניסיון שלו את הפעילויות שהוא ניהל עבור הרשות המקומית במסגרת תפקידו במסגרת הארגונית של הרשות המקומית בה הוא עבד? האם פרויקטים כאלה יחשבו כעמידה בתנאי  6.16? 
	ראו נוסח עדכני של הסעיף.
בהתאם לנוסח, יש להראות ניסיון בהפעלת לפחות פרויקט אחד שבוצע עבור גורם חיצוני שאינו במסגרת האירגונית של הגוף בו המנהל הועסק בעת מתן השירותים.
מודגש, כי אין במענה זה על מנת להוות אישור לעמידה בדרישות התנאי במכרז.
וועדת המכרזים תוכל לקבוע עמידה או אי עמידה בתנאי, רק כשחוברת ההצעה תונח לפניה.

	72. 
	מחוון
	
	הכשרה מנהל פרויקט- נבקש לבטל את אמת המידה ״תואר שלישי״ למנה״פ. 

הדרישה אינה תואמת למהות המכרז.
	הבקשה נדחית.

	73. 
	מחוון 
	
	מנהל פרויקט -נודה להבהרה עורך המכרז האם לצורך קבלת ניקוד מלא נדרש הספק להציג 3 פרויקטים בהם הועסקו לפחות 200 עובדים (בהתאם להוראת תנאי הסף) ובמידה והועסקו בכל פרויקט לפחות 301 עובדים ולמנהל יהיו 3 כאלו הוא יזכה לניקוד מלא, או שמספיק שיש למנהל פרויקט אחד עם לפחות 200 עובדים ושני פרויקטים נוספים אשר סכומם הכולל יעבור 301 עובדים יזכה לניקוד מלא באמת מידה זו?
	לצורך ניקוד ייבחן מספר העובדים שהופעלו בכל פרויקט.
הניקוד יינתן בהתאם למכנה המשותף הנמוך ביותר עבור שלושת הפרויקטים הנחבנים.
להלן דוגמה:
פרויקט 1 – 250 עובדים
פרויקט 2 – 350 עובדים
פרויקט 3- 350 עובדים.
הניקוד במקרה זה יהיה 8.5 נק' שכן המכנה המשותף הנמוך ביותר הינו 250 עובדים.

	74. 
	מחוון 
	
	משך פרויקט - מהו משך הזמן המינימאלי למדידת כל פרויקט שהופעל ע"י מנהל הפרויקט המוצע?
	בסעיף 6.16.1 אין דרישה לפרק זמן מינימלי של הפרויקט.

	75. 
	2.2.5
	4
	האם ניתן במקום 3 פרויקטים שנמשכו כל אחד 6 חודשים לפחות, להציג פרויקט אחד שנמשך 18 חודשים לפחות?
	לא ניתן.

	76. 
	2.2.5
	4
	האם ניתן להציג פרויקטים בהם הוקמו מאגרי עובדים ייעודיים לטובת הפרויקט, אשר כללו למעלה מ-500 עובדים (כולל אקדמאיים) אשר גוייסו על ידי המציע, גם אם העובדים לא הועסקו ישירות על ידי המציע במסגרתם? 
	הבקשה נדחית. בתנאי נדרש כי המציע שילם את שכרם של העובדים.

	77. 
	2.2.5
	4
	האם ניתן להציג פרויקטים בהם בוצעו באמצעות המציע הכשרות ייעודיות עבור למעלה מ-500 משתתפים, אשר גוייסו על ידי המציע, גם אם המשתתפים לא הועסקו ישירות על ידי המציע במסגרתם?
	הבקשה נדחית. בתנאי נדרש כי המציע שילם את שכרם של העובדים.

	78. 
	2.2.5
	4
	האם ניתן במקום פרויקטים שנמשכו 6 חודשים להציג פרויקטים נקודתיים של תקופות קצרות בהם הועסקו למעלה מ-500 עובדים ייעודיים במקביל?
	לא ניתן.

	79. 
	4.7.7
	22
	אנו מבינים את חשיבות הנושא, אולם מדובר בדרישה שעומדת בניגוד לדין. לא ניתן לכפות על עובד שלא לסיים את עבודתו. נבקש את מחיקת הסעיף.
	הבקשה מתקבלת ובמקומה יבוא הנוסח הבא: "הקבלן יפעל כל שעל ידו על מנת שמקום בו החל מומחה טיפול הוא ילווה עד להשלמתו. עם זאת וככל שהמומחה לא יסיים את הנדרש, המשרד שומר לעצמו את הזכות לקנוס את הקבלן במקרים בהם תבוצע הפרה של סעיף זה."
ראו גם סעיף 5 לסעיף 7.2 למכרז.

	80. 
	4.7.9
	22
	לא ניתן לחייב עובד לשלם בזמן ו/או בכסף על השתתפות בכנסים, רכישת ספרות מקצועית וכד'. נבקש לבטל את הסעיף, ולקבוע במקום זאת בהצעת המחיר תשלום עבור עובדים לצרכי הכשרה.
	ראו תוספת לנוסח המכרז לפיה התווספו המילים "או הקבלן" בסיום הסעיף, ובאופן שאו המומחה או הקבלן ישאו בעלויות.
על המציעים לתמחר בהצעת המחיר כל עלות הכרוכה במתן השירות.

	81. 
	4.9.4
	26
	נבקש הבהרתכם למה הכוונה בתקופת צינון? מה נכלל במסגרת איסור העבודה של המומחה במשך תקופת הצינון?
נודה להבהרתכם בשים לב לפגיעה בחופש העיסוק ולאיסורים הקבועים בדין על פגיעה כאמור.
	הבקשה נדחית.

	82. 
	4.11.1
	27
	נבקש הבהרתכם האם קיימת כיום מערכת כזו ומאיזה סוג?
	כן. קיימת מערכת כזו ברשות הקבלן הקיים.
הקבלן הקיים יעביר את המערכת לקבלן שיזכה במכרז זה, בהתאם למחויבותו במכרז בו זכה.
הגישה למערכת הקיימת הינה באמצעות כתובת URL אך מדובר בפיתוח עצמי של הקבלן הנוכחי.
עם זאת מודגש, כי המערכת הקיימת כיום נדרשת לשיפור: 
ראשית – יש צורך בממשקים המבוקשים בהתאם לדרישות המכרז.
שנית – המערכת הקיימת איטית ואינה עונה על כל הנדרש מבחינת תצוגת הדו"חות.
על המציעים לקחת בחשבון במסגרת הצעת המחיר את כל העלויות הנדרשות בהעמדת מערכת כנדרש במכרז, לרבות ביצוע שיפורים במערכת.
באשר לממשקים הנדרשים, כאמור במכרז:
הקבלן מתחייב לייצר ממשקים בין מערכת זו למערכת האינטרנטית שלו ובכפוף לשמירת אבטחת המידע בשיתוף הגורמים הרלבנטיים במשרד. 
הממשק יבוצע בסטנדרטים מוכרים בשוק באחת מהשיטות :  ע”י שימוש בכספת או בשרות online   (שרות REST).  הטכנולוגיה המתאימה תבחר ע״י הצוות הטכנולוגי של המשרד בתאום עם הספק בזמן אפיון המערכת .הטכנולוגיה המתאימה תבחר על  פי כמות המידע ותדירות העברת המידע  אותו יש להעביר.
אם כן, לגבי הממשק של מערכת הבגרויות למערכת של הזכיין נדרש : כספת, API

	83. 
	4.11.8
	27
	נבקש הבהרתכם האם קיימת כיום מערכת כזו ומאיזה סוג?
	ראו מענה לשאלה 82 לעיל.

	84. 
	4.11.9
	28
	פיתוח ממשקים למערכות כרוך בעלויות משמעותיות ומשתנות בהתאם לסוג הממשק הנדרש. על מנת שניתן יהיה לגלם בהצעת המחיר את עלות פיתוח הממשקים, נבקש הגדרות עבור הממשקים שנדרש לפתח. 
	ראו מענה לשאלה 82 לעיל.

	85. 
	15.10
	48
	על מנת לחשב את מלוא הזכויות הסוציאליות, נסיעות ותקורות, נבקש הבהרתכם:
1. מהו היקף המשרה של כל עובד?
2. לאילו מקומות נדרשות נסיעות ובאיזו תדירות?

	אין היקפי משרות, מדובר היקף פעילות של משימות או שעות.
ראו נוסח המכרז.
השירות יינתן בפריסה ארצית.

	86. 
	2.2.5 
	4
	מאחר וההיקפים הנדרשים בתנאי הסף הינם גבוהים מאוד ומצמצמים את מספר המציעים שיכולים לגשת למכרז: 
1. נבקש לאפשר להציג 3 פרויקטים אשר במצטבר עומדים בנדרש בתת סעיף ב'.
2. לחילופין, נבקש להפחית את היקף העובדים ל – 100 עובדים לפחות מתוכם לפחות 50 עובדים בעלי תואר אקדמאי.  
	הבקשה נדחית.

	87. 
	כללי
	כללי
	נודה לקבלת נתונים אודות ההיקף הכספי של ההתקשרות כפי שבוצעה על ידי המפעיל הנוכחי בשנים 2022, 2023 ו-2024 (כולל מע"מ) 
	למידע המבוקש אין משמעות לצורך הגשת הצעות במכרז.
ההיקפים המשוערים מובאים במכרז.

	88. 
	4.6
	12-22
	האם כל הפעילויות מתקיימות באופן פרונטאלי? 
	רובן. יש גם פעולות שנעשות מרחוק.

	89. 
	4.8.1
	23
	1. מה היקף המומחים הקיימים במאגר כיום וכמה מומחים יש מכל סוג? 
2. כמה מומחים על הקבלן לגייס מדי שנה? 
3. כמה מומחים חדשים גוייסו בכל אחת מ – 3 השנים האחרונות? 
	כ -6,000 מומחים. ומתפרסים על כל סוגי התחומים.
אין את יתר המידע ברשות האגף.

	90. 
	4.8
	24
	שורה 1 (סעיף ב) – אילו חומרים יקבל הקבלן הזוכה מהקבלן הקיים מעבר לרשימה שמית של המומחים? האם הקבלן יקבל את כל המסמכים הקשורים למומחים (תעודות השכלה, קורות חיים וכדומה)?
	הקבלן הנוכחי יעביר במסגרת החפיפה לכל הפחות את רשימת המומחים, כאמור במכרז.
לגבי יתר המידע – על הקבלן הזוכה לפעול אל מול הקבלן הנוכחי במסגרת החפיפה.

	91. 
	4.11
	27
	במכרז הקודם שפורסם בשנת 2017 נדרש הקבלן להפעיל מערכת אינטרנטית  וכן להפעיל מערכת מידע בדומה לנדרש במכרז הנוכחי בסעיף 4.11. 
יש לציין שבמכרז הקודם שמספרו - 21/7.2017, מצוין בסעיף 8 תחת הכותרת "זכויות יוצרים" – "כל זכויות היוצרים על התכניות, הספרות, התוכנות, היישומים הממוחשבים, (למעט מקרים הנכללים בסעיף 8.6 להלן) וכל חומר אחר אשר יעשה בו שימוש ו/או יפותח, ירכש או יותאם ע"י קבלן לצורך פרוייקט זה, יהיו רכושה של המדינה". 
בסעיף 8.6 מצוין – "במקרה והקבלן טוען לזכויות יוצרים לתכנית עליו להודיע על כך בכתב ומראש למשרד. אם התכנית מוצעת במסגרת הצעתו למכרז זה עליו להודיע על כך במסגרת מסמכי המכרז". 
לנוכח האמור לעיל, האם המערכות שמפעיל הספק הנוכחי (מערכת אינטרנטית ומערכת מידע) יעברו אל הקבלן שיזכה במכרז?   
	ראו מענה לשאלה 82.
מודגש כי הקבלן הזוכה יידרש גם למסור את המערכת הנדרשת במכרז, לקבלן שייבחר במכרז הבא.


	92. 
	4.11.10-4.11.12
	28-29
	באיזה אופן יועברו הדיווחים? האם בקבצי אקסל או באמצעות הקלדה למערכת?  
	כיום מועבר בקבצי אקסל. במכרז יש סעיף לגבי התממשקות בין מערכת משרדית למערכת הדיווח.

	93. 
	4.13
	31
	1. לא ניתן לאמוד מהטבלה  את סה"כ השעות בשנה למומחים המתוגמלים לפי שעה. מה היקף השעות הצפוי בשנה? נתון זה הכרחי לתמחור. 
2. נבקש להוסיף עמודה של סה"כ שעות/תפוקות בשנה. 
3. מה ההיקף השעות  ו/או התפוקות (במקרה של  אבחונים) שהיה בכל אחת מהשנים – 2022, 2023, 2024?
	ראו ההיקפים המשוערים כפי שניתנו במכרז.
אין משמעות לנתוני עבר לצורך הגשת הצעה.

	94. 
	6.12
	37
	"במכרז זה ערך שעה מינימאלי..." – האם הכוונה לתעריפים המצוינים בסעיף 14.1? 
	כן

	95. 
	6.16.1
	38
	נבקש להפחית את היקף העובדים ל – 100 עובדים
	הבקשה נדחית.

	96. 
	14.4
	47
	מה היקף השכירים ומה היקף הקבלנים כיום? 
	אין ברשות האגף את הנתון. 
אופן ההעסקה אינו נדרש על ידי המשרד ועל הקבלן להכריע בנושא אל מול המומחה מטעמו.

	97. 
	14.4.1
	47
	1. לעובד שכיר הקבלן נדרש לשלם את הסכומים הנקובים בסעיף 14.1 ולהוסיף תנאים סוציאליים כאמור בסעיף 6.12?  
2. במידה וכן, האם הקבלן יקבל החזר גב אל גב על התנאים הסוציאליים שישלם למומחים?   
	המשרד אינו כופה על הקבלן את אופן ההעסקה והקבלן יפעל בהתאם לשיקול דעתו.
בכל מקרה ובכל אופי העסקה ישלם המשרד לקבלן את התעריפים הקבועים במכרז בתוספת האחוז שיציע הקבלן במסגרת מכרז זה.

ראו גם מענה לשאלה 59 ו-61 לעיל.

	98. 
	14.1
	47
	האם הסכומים כוללים גם תעריפי נסיעות? 
	כן. לא תשולם כל תוספת לסכומים, מלבד אחוז התוספת שהציג הקבלן בהצעת המחיר למכרז זה.
ראו גם מענה לשאלה 59 ו-61 לעיל.


	99. 
	14.1
	47
	לצורך תמחור, נבקש  שלצד כל תעריף יצויינו היקפים כמותיים שנתיים (שעות/תפוקות)  
	ההיקפים המשוערים ניתנו במכרז.
אין משמעות להיקפים לצורך תמחור.
ישולם לקבלן סכום בהתאם להעמדת נותני השירות על ידו בפועל, בתוספת אחוז התוספת שיציע אותו קבלן במסגרת המענה למכרז.

	100. 
	14.5
	47
	האם הקבלן משלם למומחים ורק לאחר תשלום למומחים הוא מדווח למשרד ומקבל החזר עבור התשלום?  
	ראו מענה לשאלה 69 לעיל.


	101. 
	15.5+15.6
	48
	אנו מבינים שהמציע נדרש לנקוב באחוז. אנא תיקונכם. 
	המציע נדרש לנקוב באחוז ויש לציין את האחוז המוצע במסגרת הצעת המחיר.
עם זאת, במסגרת המחוון ולצורך השוואת ההצעות, יוכפל האחוז המוצע על ידי כל מציע בסכום הנקוב במחוון לצורך קבלת סכום בש"ח. סכום זה, כשהוא כולל מע"מ יושווה בין המציעים.

	102. 
	15.10
+מחוון הצעת מחיר
	48
	1. במפ"ל מצויין סכום של 25 מיליון ₪. האם סכום זה כולל מע"מ? 
2. האם 25 מיליון ₪, זו הערכת המשרד בנוגע להיקף שכר ברוטו של המומחים לשנה? 

3. במידה וכן, מהטבלה בסעיף 4.13 נראה שרק שורות 7+8+18+20 מהוות תשלום של למעלה מ – 50 מיליון ₪ בשנה. אנא הבהרתכם.
4. "אחוז התוספת" – האם אחוז התוספת צריך לכלול את סכום הנסיעות למומחים ועלויות סוציאליות של המומחים? 
5. מאחר והפרויקט פועל כבר שנים, נבקש לדעת היקף ק"מ ממוצע למומחה בשנה.
6. נבקש לדעת כמה מומחים יעסיק הקבלן בשנה וכמה אחוזים מתוך המומחים הם שכירים?
7. נבקש לדעת מהו החישוב העומד מאחורי המספר 25,000,000 ₪ על מנת לתת הצעת מחיר מדוייקת. הצעת המחיר דורשת אחוז תוספת על תעריפים הקבועים במכרז אך המחוון מציג סכום שנתי. לא ברור כיצד המציע נדרש לתת הצעת מחיר ללא נתונים מדוייקים על היקף השעות/תפוקות לכל סוג מומחה. אנא הבהרתכם. 
	1. לא. במחוון יוכפל האחוז המוצע על ידי כל מציע בסכום זה לצורך קבלת תוצאה. לסכום שיתקבל יתווסף מע"מ. סכום הכולל מע"מ יושווה בין המציעים.
2. כן. עם זאת מודגש, כי מדובר בהערכה בלבד לצורך השוואת ההצעות והמשרד אינו מתחייב להיקף כלשהו.
3. הסכום שצויין משקף את הערכת המשרד ומדובר בהערכה בלבד.
4. כן
5. אין למשרד את הנתון. המשרד לא שילם בנפרד עבור הנסיעות.
6. ראו מענה לשאלה 97 לעיל.
7. אופן החישוב אינו רלוונטי. ישולם לקבלן סכום בהתאם להעמדת נותני השירות על ידו בפועל, בתוספת אחוז התוספת שיציע אותו קבלן במסגרת המענה למכרז.

	103. 
	תנאי סף 2.2.6 + חוברת הצעה נספח ב' – אישור מחזור כספי
	31
	במידה והדוחות הכספיים לשנת 2023 טרם נחתמו, נבקש:

1. לאפשר להציג אישור רו"ח לשנים 2021, 2022 בצירוף אישור רו"ח  בהתאם להוראת תכ"ם 7.3.1 – "מסמכי מכרז", המציינת כי ככל שהליך הביקורת / סקירה על הדוח הכספי טרם הסתיים, תתקבל אסמכתה מסוג חוות דעת, על גבי הטופס, "חוות דעת רואה חשבון על אודות מידע ממערכת הכספים של המציע"
2. או לחילופין לאפשר להגיש אישור על פי הנוסח הבא:

לבקשתכם וכרואי החשבון של ______ )להלן: "המציע") הרינו לאשר כדלקמן :

1. הננו משמשים כרואי החשבון של המציע משנת __________ .
2. הדוחות הכספיים המבוקרים של המציע לימים 31.12.2021 , 31.12.2022 בוקרו על ידי משרדנו. דוחות רואי חשבון המבקרים נחתמו בימים____________
3. הדוחות הכספיים של המציע ליום 31.12.2023 טרם נחתמו אך קיימת טיוטת דוחות כספיים .
4. דוחות רואי החשבון המבקרים לימים 31.12.2021 , 31.12.2022 אינם כוללים הסתייגות ו/או הפניית תשומת הלב להערת עסק חי, או כל סטייה אחרת מהנוסח האחיד.
1. בהתאם לדוחות הכספיים וטיוטת הדוחות הכספיים האמורים לעיל, המציע עומד בתנאי הנדרש במכרז בסעיף 2.2.6 .
	אין שינוי בהוראות. יש להגיש נוסח התואם לנדרש בנספח ב' לחוברת ההצעה.

	104. 
	חוברת הצעה – נספח ב' + מחוון 
	31
	סעיף 4 – "....המציע עומד בתנאי הנדרש במכרז בסעיף 2.2.6" – אחד הקריטריונים לניקוד המציע במחוון הינו המחזור הכספי המצטבר של המציע. כיצד נדרש המציע להוכיח כי הוא עומד במחזור הכספי שבמחוון? נודה להבהרתכם
	ראו נוסח עדכני של חוברת ההצעה ונספח ב'.

	105. 
	חוברת ההצעה – סעיף 9 ניסיון מנהל הפרויקט
	14
	נראה כי חלה טעות סופר בסוף הטבלאות מופיע המשפט "ניתן להוסיף טבלאות נוספות המפרטות את ניסיון המציע" במקום ניסיון מנהל הפרויקט, 
אנא תיקונכם.
	ראו נוסח עדכני של חוברת ההצעה

	106. 
	נספח 4, סעיף 3.3.2
	96
	נבקש להבהיר שאישור הפיתרון על ידי המשרד בהיבטי אבטחת המידע יבוצע בשלב איפיון המערכת
	מקובל

	107. 
	13.א.2.ה.
	77
	נבקש להוסיף אחרי המילים "הביטוח יורחב לכסות" את המשפט "את חבות צד ב' כלפי".
	הבקשה נדחית.

	108. 
	13.א.2.ה.
	77
	נבקש להוסיף אחרי המילים "המשתתפים בתכנית וכן" את המילה "כלפי".
	הבקשה נדחית. 

	109. 
	13.א.3.ג
	77
	נבקש להפחית את גבול האחריות ל- 4,000,000 ₪. 
	הבקשה נדחית

	110. 
	13.א.5 (2)
	78
	נבקש אחרי המילים "שינוי לרעה" להוסיף "כלפי מבקש האישור".
	הבקשה נדחית 

	111. 
	13.א.5 (8)
	78
	נבקש להוסיף בסיפא "אולם אין באמור בכדי לגרוע מחובת הזהירות של המבוטח ו/או מזכויות המבטח עפ"י הפוליסה ו/או עפ"י דין".
	אין שינוי בדרישות הביטוח. אולם, מובהר כי ביטול הסייגים בפוליסה תוך ציון המלל שהתבקש מקובל ולא יהווה הפרה של ההסכם

	112. 
	13.ג.
	79
	 נבקש להמציא נוסח אישור קיום ביטוחים להחתמת מבטחת הזוכה.

	דרישות הביטוח מפורטות במלואן מראש בנספח הביטוח שבמכרז. על המציעים ובאפשרותם לבחון דרישות אלו מראש ואת עמידתם בהם, אישור נדרש להיות מופק על ידי המבטח של הזוכה בהתאם לפוליסות שהותאמו לפי סעיפי הביטוח והוראות הרגולציה. לבקשת מציע שיזכה, תועבר לו דוגמא של אישור ביטוח  על מנת שהמציע יוכל לוודא כי האסמכתא שמוצגת על ידו לעורך המכרז בגין הביטוחים שערך והותאמו לפי הנדרש במכרז  כוללת את כל המידע הניתן להציג במסגרתה, הכל בהתאם לאפשרי לעניין הצגת אסמכתאות בנושא ביטוח לפי הוראות רשות שוק ההון,  ביטוח וחיסכון.

	113. 
	13.ה
	79
	"מדינת ישראל – משרד החינוך שומרת לעצמה את הזכות לקבל מצד ב' את העתקי הפוליסות במלואן..." נבקש לבטל דרישה זו.
	הבקשה נדחית. 

	114. 
	3.13
	5
	ביחס לשעת טיפול מבוקש לתקן את הגדרת שעה ל-50 דקות כמקובל בענף ו-10 דקות לרישום. 
	אין שינוי בהוראות המכרז.

	115. 
	4.7.3
	22
	אנו מבינים כי האמור בסעיף יחול על עובדיו הפנימיים של הספק ולא על המומחים אותם יספק הספק למשרד, שהרי הללו אמורים לספק את השירותים בין השאר ליחידות המשרד. האם נכון? 
	נכון.

	116. 
	4.8.2.7.ג
	26
	נדמה כי המשפט קטוע. מבוקש הסבר. 
	במקרה של כח עליון, אחריות אגף שפ"י למציאת פתרון אשר יאפשר את המשך מתן השירות.

	117. 
	4.11
	27
	האם קיימת מערכת כיום? האם המערכת תועבר לספק החדש מאת הספק הקיים? 
	ראו מענה לשאלה 82 לעיל.

	118. 
	4.11.8
	27
	מבוקש למחוק את המילה "בנוסף" הואיל ואנו סבורים כי ניתן לנהל את כל המידע במערכת מידע אחת אחודה. 
	על המערכת הממוחשבת לכלול את כלל ההיבטים המופיעים בסעיף 4.11 במערכת אחת או יותר.

	119. 
	4.11.8.ו
	28
	אילו קבצים ידרש הספק לקלוט? מבוקש לקבל דוגמא על מנת להעריך את מורכבות הפיתוח. 
	הזמנות עבודה ודיווח על ביצוע. כמו כן תעודות של המומחים המעידים על מומחיותם.

	120. 
	4.11.9
	28
	מבוקש לקבל את מפרט הממשק על מנת להעריך את מורכבות הפיתוח. 
	ראו מענה לשאלה 82 לעיל.


	121. 
	4.13
	31
	האם כמות השעות בעמודה "מפתח פעילות" היא לכל בעל תפקיד או לכולם יחד? למשל – בשורה (2) האם הכוונה היא שכל 50 המדריכים ביחד יבצעו 30-50 שעות לאורך השנה או שכל אחד מ-50 המדריכים יבצע כל אחד מהם 30-50 שעות בשנה? הדבר אינו ברור למשל בהתייחס לשורה 7. 
	הכוונה למומחה בודד

	122. 
	8.1
	41
	מבוקש לאשר כי הספק יוכל לשמור אצלו מידע אשר הספק עלול להיות זקוק לו לשם הגנה משפטית או שהספק מחוייב לשמור על פי כל דין, למשל תיקי עובדים. 
	הספק אינו רשאי לשמור ברשותו כל פרט מזהה ובהתייחס לשירות שניתן שלא לפי דין עד לתום מועד ההתקשרות.
בהתייחס לתיקי העובדים הרי שאלו יעשו בהתאם לכל דין ונוהל ובהתאם למוסכם בין הספק לעובדיו.

	123. 
	9.1
	41
	מבוקש למחוק "התוכנות" הואיל והספק צפוי לעשות שימוש בתוכנת מדף, ככל ולא תועבר לספק החדש המערכת אשר שימשה את הספק הקודם. 
	אין שינוי.

	124. 
	14.1
	47
	האם התעריפים המצויינים בסעיף הם במונחי ברוטו (לפני עלויות סוציאליות) או במונחי עלות (כולל עלויות סוציאליות)? 
	ראו מענה לשאלה 59 ו-61 לעיל.

	125. 
	14.4
	47
	מבוקש לגלות למציעים מה היה היקף הפעילות בשלוש השנים בכל אחד מדרכי ההעסקה [שכיר, עצמאי] כאחוז מכלל הפעילות. 
	נתון זה משתנה בהתאם למומחים המועסקים ואינו ידוע מראש

	126. 
	14.8
	47
	מבוקש למחוק "לספקיו". התקשרותו של המשרד עם ספקיו אינה מעניינו של המשרד. 
	הבקשה נדחית.

	127. 
	15.10
	48
	האם הספק נדרש לתמחר באחוז התוספת את נסיעותיהם של המומחים? הדבר אינו אפשרי הלכה למעשה הואיל ולא נמסר ולו בדל של מידע בעניין זה במסמכי המכרז. מידע זה מצוי בידי הספק הנוכחי בלבד באופן המהווה פגיעה בשוויון בין המציעים. 
	ראו מענה לשאלה 59 ו-61 לעיל.

	128. 
	15.10
	48
	האם "עלויות סוציאליות" משמעו עלות העסקת עובדיו הפנימיים של הספק או שהכוונה היא לעלויות הסוציאליות בגין העסקת המומחים? 
	השאלה לא ברורה. בכל מקרה על הקבלן לשאת בכל העלויות הנדרשות להעסקת נותני השירות בהתאם למכרז זה ובכפוף לכל דין.

	129. 
	11.4
	74
	נבקש להוסיף בסופו "חובת השיפוי מותנית בכך שהמדינה תודיע לצד ב' על כל תביעה, תאפשר לצד ב' להתגונן ולא תתפשר ללא אישורו מראש ובכתב"
	הבקשה נדחית.

	130. 
	12.1
	75
	נבקש למחוק את המילים "מלאה ומוחלטת". אחריות בנזיקין תיקבע על פי דין.
	הבקשה נדחית.

	131. 
	12.2
	75
	נבקש למחוק את הפטור או לכל הפחות להחריג נזק שנגרם ברשלנות המדינה או מי מטעמה
	הבקשה נדחית.

	132. 
	12.4
	75
	לאור ההתחייבות לשיפוי, נבקש למחוק הסעיף.
	הבקשה נדחית.

	133. 
	17.4
	82
	נבקש כי לפני חילוט ערבות תינתן התראה ואפשרות סבירה לתיקון ההפרה.
	ראו מענה לשאלה 14 לעיל.

	134. 
	4.7.4
	22
	האם על הספק הזוכה לספק מחשב עבור כל מומחה?  
	לא

	135. 
	3.2.9
	94
	מי אחראי לספק את המערכת? מהן הדרישות למערכת? האם מדובר במערכת אחת נדרשת? האם נדרש ממשק למערכת? האם נדרשים פיתוחים במערכת ומה היקפם?
	ראו מענה לשאלה 82 לעיל.

	136. 
	3.2.9
	94
	איזו מערכת משמשת את הספק הנוכחי? האם מערכת זו תשמש את הספק הזוכה? 
	ראו מענה לשאלה 82 לעיל.

	137. 
	3.2.9
	94
	איזו מערכת מאושרת כיום ע"י המזמין?
	ראו מענה לשאלה 82 לעיל.

	138. 
	8
	41
	אילו תוכנות יתקבלו אצל הספק הזוכה מהספק הנוכחי? 
	ראו מענה לשאלה 82 לעיל.

	139. 
	3.9.1.2
	99
	לא ניתן לחסום את הצ'ט – ניתן להוציא נוהל שלא יתקיים צ'ט האם מקובל?
	מדובר בסעיף לדרישה על שיחות ועידה. בכל הפלטפורמות האפשרויות, גם אם לא ניתן לחסום את הצאט, ניתן לחסום אפשרות להעלאת קבצים.
הבקשה נדחית.

	140. 
	4.13
	31
	האם ניתן לקבל את פרוט הפריסה הארצית שבה תתקיים כל פעילות ?
	הפעילות משתנה בהתאם לצרכים לכן לא ניתן לפרט מראש את הפריסה הארצית

	141. 
	6.16.2
	39
	מה כמות עובדי המינהלה שישנם כיום?
	כמות עובדי המינהלה  נקבעת ע"י הספק ובלבד שהפרויקט ינוהל ביעילות באפקטיביות ובזמינות למטה ולמומחים.

	142. 
	6.18
	39
	באחריות מי לקיים את ההדרכות לעובדי הקבלן ומהו משך זמן ההדרכה? 
	באחריות הקבלן

	143. 
	
	
	מה הוותק הממוצע של העובדים בכל פרופיל? 

האם קולטים אותם אצל הספק הזוכה? (ככל שאינם פרילנסרים)
	השאלה לא ברורה.
האחריות לגיוס נותני השירות המומחים הינה של הקבלן הזוכה.

	144. 
	4.13
	5/6/9

	היקף הפרויקט - מבוקש לדעת את היקף השעות? אם ההיקף שבועי/חודשי/שנתי? 
	ההיקפים ניתנו במכרז. מדובר בהערכה בלבד.
אין לאמור משמעות לצורך הגשת הצעת מחיר.

	145. 
	4.8
	24
	סעיף 1 – האם נדרש מהקבלן להעמיד מערכת לניהול תיק מומחים / גופים / משאבים ? 
	השאלה לא ברורה. אם הכוונה שהקבלן צריך לפתוח תיק לכל מומחה על מנת לתעד אץ התעודות שלו , אזי התשובה היא כן.

	146. 
	4.13
	31
	כמה עובדים קיימים בפרויקט זה בשנים 2023 ו-2024?
	כ -6000 עובדים.
מודגש כי אין במידע זה משום התחייבות להיקף או דרישות.

	147. 
	8
	41
	מיהם בעלי התפקידים למעט מנהל הפרויקט אותם אנו נדרש להעמיד לאחר זכייה לטובת החפיפה?
	המציעים מופנים להוראות סעיף 6 למכרז.

	148. 
	8
	41
	מה משך זמן החפיפה עם הקבלן הקיים?
	כל המידע מצוי בהוראות סעיף 8 למכרז.

	149. 
	7.2
	40
	מבוקש לעדכן סעיף אודות פיצוי מוסכם בגין אי הפניית המומחה הראוי לעבודה המתאימה בהתאם לדרישות ההזמנה, כך שיבוטל פיצוי מוסכם בגין אי תשלום בתמורה לעבודה. פיצוי מוסכם בסך  2,500 ₪ הינו מספק. 
	הבקשה נדחית.

	150. 
	19.4
	53
	מבוקש למחוק את המילים "ככל שניתן" כך  שיירשם כי המשרד יפנה למס' זהה של לקוחות ביחס לכל מציע לקבלת חוות דעת אודותיו, לצורך בחינה שוויונית של ההצעות. 
	הבקשה נדחית. ההוראות מפורטות במכרז.

	151. 
	19.9
	54
	מה מס' הזוכים המקסימאלי במכרז ואופן החלוקה מבחינת אזורים ונתח פעילות? 
	המשרד מעוניין לבחור בזוכה אחד במכרז זה.

	152. 
	2.2.5
	4
	במסגרת תנאי הסף דורש עורך המכרז כי העובדים יועסקו באופן ייעודי במסגרת אותו הפרויקט. מדובר בדרישה בלתי רלבנטית ומכבידה ופוגעת בשוויון, לא כל שכן כאשר מדובר בתנאי שהינו בבחינת תנאי סף. זאת, נוכח שאין בין אופן העסקת העובד (העסקה ייעודית או לא) על הניסיון במתן השירות.
הדרישה להעסקה ייעודית כתנאי סף יש בה כדי לפגוע בשוויון וביכולת להגיש הצעות ובכלל זה לצמצם את היקף המציעים הפוטנציאליים, שהגם שהינם בעלי ניסיון במתן השירותים ויכולת כלכלית, לא יוכלו להגיש הצעות רק מאחר והעסיקו את העובדים במתן השירותים שלא באופן ייעודי.
דברים אלו אמורים עוד יותר מקום שעורך המכרז עצמו לא דרש העסקה ייעודית במסגרת המכרז הקודם שפורסם בשנת 2017. לפיכך, שינוי הדרישה אינה תואמת והולמת את הנהוג בתחום מזה שנים רבות, והלכה למעשה מהווה חסם בלתי סביר ובלתי ענייני, וככזה הוא מונע הזדמנות שווה להשתתף במכרז.
לפיכך, מתבקש עורך המכרז לשנות את הדרישה בסעיף 2.2.5 ולקבוע כי תנאי הסף אינו דורש שהעסקת העובדים תהיה ייעודית לפרויקט וכי מציע יוכל להציג ניסיון אף אם העסקת העובדים לא היתה ייעודית לפרויקט.
	אין שינוי בתנאי הסף.


	153. 
	2.2.5
	4
	במסגרת תנאי הסף דורש עורך המכרז להציג 3 פרוייקטים העונים על הקריטריונים בסעיפים א'-ג'.
במכרז הקודם שהתפרסם בשנת 2017 נדרש להציג 2 פרוייקטים בלבד. לפיכך, שינוי הדרישה אינה תואמת והולמת את הנהוג בתחום מזה שנים רבות, והלכה למעשה מהווה חסם בלתי סביר ובלתי ענייני, וככזה הוא מונע הזדמנות שווה להשתתף במכרז.
נבקשכם לשנות הדרישה ל-2 פרויקטים וכן לתקן את טבלת השוואת ההצעות כך שעל 2 פרויקטים יתקבלו 7 נקודות.
	אין שינוי בתנאי הסף.


	154. 
	חוברת ההצעה סעיף 10
	15
	רשום כי על המציע לקחת בחשבון כי השוואת המחירים בין המציעים כוללת מס ערך מוסף, אולם בטופס הצעת המחיר אנו מתבקשים למלא אחוז תוספת מבוקש על התעריפים הקבועים במכרז, ולא מחיר תקורה ליחידה. אנא הבהרתכם כיצד תבוצע ההשוואה בין מציעים.
	המציעים מופנים למחוון, לדף ה"קריטריונים".
ראו גם מענה לשאלה 102 לעיל.

	155. 
	15.10
	48
	כתוב שהצעת המחיר תכלול את כל הוצאות הקבלן לרבות נסיעות ועלויות סוציאליות. אנא הבהרתכם האם העובדים הסוציאליים זכאים לשכר עפ"י צו הרחבה עובדים סוציאליים.
	על הקבלן לשאת בכל העלויות הנדרשות בהעסקת נותני השירותים במכרז זה.
ראו בהקשר זה הוראות סעיף 6 למכרז.

	156. 
	16.2
	52
	רשום כי אחוז התוספת המוצע ע"י כל מציע יוכפל לצורך השוואת ההצעות בסכום של 25,000,000 ₪. כך שלא ברור כיצד מתחשבים בנושא המע"מ. (כתוב כי הצעת המחיר המשוקללת כולל מע"מ הנמוכה ביותר תקבל ציון 100%).
	המציעים מופנים למחוון, לדף ה"קריטריונים".
ראו גם מענה לשאלה 102 לעיל.

	157. 
	סעיף 4.7.3 
	עמוד 22
	אנא הבהרתכם כי הסעיף מתייחס לעובדי המנהלת מטעם הספק המציע ולא עבור המומחים שיועסקו דרכו, קרי המומחים יספקו את השירותים במשרד החינוך ולא נדרש להעמיד עבורם משרדים


	עבור השירותים המקצועיים של המומחים מעמיד המשרד מתקנים כאמור במכרז.
מעבר לכך, נדרש הקבלן לעמוד בכל הדרישות עבור עובדיו וכן ככל שיידרש להעמיד מתקנים למתן שירות מעבר לאמור במסמכי המכרז וכן למומחים עצמם.

	158. 
	סעיף 6.13
	עמוד 38 
	אנא הבהרתכם למה כוונת עורך המכרז, למה הכוונה ש: "חל איסור על הקבלן לכלול בשכר שנקבע מרכיבים שונים כגון..."? 

אנא הבהרתכם כי הסעיף מתייחס לעובדי המנהלת מטעם הספק המציע ולא עבור המומחים שיועסקו דרכו, קרי המומחים יספקו את השירותים במשרד החינוך ולא נדרש להעמיד עבורם משרדים

	מדובר בכלל העובדים שיעמיד הקבלן הזוכה.
הסעיף אומר למעשה כי ככל שנקבע שכר קבוע לנותן שירות במכרז, הוא לא כולל דמי הבראה, ביטוח פנסיוני, קצובת נסיעה, הפרשה לפיצויי פיטורין וכיוצ"ב, וסכומים אלה הינם מעבר לסכומים שנקבעו במכרז.

	159. 
	סעיף 6.13
	עמוד 38 
	בהמשך לאמור בשאלה הקודמת, אנא הבהרתכם כי התעריפים המוצגים בסעיף התמורה למומחים, הינם עבור התחשבנות בגין חשבונית וככל שהמומחה יבקש להיות מועסק כשכיר ינוכה למומחה מהתעריף המוצג כל עלויות המעביד כמתואר בסעיף 6.13?
יובהר כי, ככל שיידרש המציע להעמיס עלויות מעביד מעבר לתעריף הנקוב בסעיף זה ולא לנכות אותם מהתגמול למומחה שכיר, הרי שהנ"ל יוביל להצעת מחיר בלתי סבירה מצד המציע שכן הוא יידרש להניח מהו אחוז המועסקים בחשבונית ביחס לתלוש ולגלם את עלות המעביד בגין יחס זה , המשמעות הינה תוספת של עשרות אחוזים להצעת המחיר לאחוז התוספת המבוקש לפני רווח קבלן ותקורת כ"א לניהול השירות.

	ראו מענה לשאלה 59 לעיל.

	160. 
	סעיף 14.1
	עמוד 47 
	אנא אשרו כי התשלום לספק הזוכה בגין השעות למומחים הינו גב אל גב מול התשלום למומחים שכירים\עצמאיים בהתאמה

	ראו מענה לשאלה 97 לעיל.



בכבוד רב,


אורנה מיטמיגר
                           
מנהלת אגף רכש מכרזים והתקשרויות
